|  |
| --- |
|  |
| Fagprøve |
|  |
| **Ambulansefaget** |

**Kandidat:**

|  |  |
| --- | --- |
| **Prøve start:** |  |
| **Prøve ferdig:** |  |
| **Prøvested:** |  |

|  |  |
| --- | --- |
| **Prøvens leder:** | Navn: |
| Tel.: |
| **Medlem prøvenemnd:** | Navn: |
| Tel.: |

# Prøven består av fire deler:

## Planlegging av arbeidet og begrunnelse for valgte løsninger:

* Du skal utarbeide en plan for gjennomføring av prøven. Denne skal inneholde plan for framdrift og tidsbruk, samt oversikt over hvilket, utstyr og hjelpemidler som skal benyttes under gjennomføringen.
* Du skal oppgi om det er behov for assistanse.
* Planen skal inneholde mulige alternative løsninger og du skal begrunne løsningene som er valgt.
* I noen tilfeller vil prøvenemnda delta i planleggingsdelen dersom potensielt tidskritisk pasient/situasjon som kan kreve sensors deltagelse eller bidrag.

## Gjennomføring av det faglige arbeidet:

* Du skal gjennomføre ambulanseoppdragene som tas av fagprøveambulansen
* Nemda kan bruke prøvestasjon/case dersom behov
* Du skal prioritere HMS gjennom hele prøven.
* Dersom du under arbeidet må endre planen, grunngir du dette i dokumentasjonsdelen.

## Vurdering av eget prøvearbeid:

* Her skal du gi din egen vurdering på hvordan det gikk under fagprøven.
* I denne delen legges det vekt på din evne til *refleksjon* og *kritiske tenkning* ved din gjennomføring. Hva ble gjort godt, kunne det vært gjort annerledes, bruk av tid, bruk av utstyr, sikkerhet ved gjennomføring og kvalitet på arbeidet.
* Med bakgrunn i den skriftlige planen, gjennomføringen og dokumentasjonen har prøvenemnda anledning til å stille spørsmål og be deg om en mer utfyllende redegjørelse.

##  Dokumentasjon av eget prøvearbeid:

* Dokumentasjonsdelen skal være skriftlig.
* Dokumentasjonen må vise arbeidsprosessen og resultater av arbeidet på en måte som gjør det mulig å drøfte kvaliteten på det faglige arbeidet.

# Hjelpemidler:

* De hjelpemidler du har brukt i læretida kan brukes.
* Du kan bruke medhjelper når det måtte være nødvendig, men dette **bør** på forhånd settes inn i planleggingsdelen, dersom fare for liv og helse kan sensor benyttes i oppdraget.
* Nemnda har funnet det riktig å benytte den til enhver tid gjeldende B-HLR/A-HLR-protokoll, utgitt av Norsk Resuciteringsråd (http://www.nrr.org)
* Ambulanseavdelingens prosedyreverk (Bliksund) er rådende prosedyreverk under gjennomføring av ambulanseoppdrag, dersom aktuelt vil også docmap være relevant som overordnet prosedyreverk for arbeidsutføringen.
* Under fagprøven skal kandidaten utføre legemiddelhåndteringen i tråd med prosedyreverks rammer og følger begrensningen for hvilket sertifiseringsnivå som er gjeldene i kandidatens daglig arbeidssituasjon.

# Hovedområder i ambulansefaget

* Grunnleggende helsefag
* Ambulansemedisin
* Ambulanseoperative emner

# Tidsbruk

Fagprøven skal normalt gjennomføres innenfor en tidsramme på **inntil** fem virkedager.

**Tidsbruk:**

|  |  |
| --- | --- |
| Dag 1:  | Møter på avtalt ambulansestasjon kl 07.30 for presentasjon og informasjon. Kandidaten møter i egen uniform, ambulansevakt fra kl 08.00 – 15.30. Som en del av oppgaven kan sensorene prøve kandidaten i demonstrasjon av utstyr og gjennomgang av prosedyrer.  |
|   |  |
| Dag 2:   | Ambulansevakt, møt i egen uniform, vaktstart kl 08.00 – 15.30. |
| Dag 3:   | Ambulansevakt, møt i egen uniform, vaktstart kl 08.00 – 15.30.  |
| Dag 4:  | Inntil 4 timer egenvurdering / dokumentasjon / evaluering / karaktersetting.  |

*Dersom mangel på ambulanseoppdrag kan fagprøven utvides med inntil 1 dag med ambulansevakt fra kl 08.00-15.30 dersom begrenset oppdragsmengde/vurderingsgrunnlag. Dersom sensorer har tilstrekkelig vurderingsgrunnlag kan fagprøven forkortes med 1 ambulansevakt, prøven avvikles da på 3 virkedager.*

**Kandidaten skal møte i egen ambulanseuniform på ambulansevaktene.**

|  |  |
| --- | --- |
| Etter at kandidaten har lest igjennom oppgaven/oppgavene, kan han/hun stille spørsmål til nemnda om det er noen uklarheter. Kandidaten skriver under på at prøven og regler i tilknytning til prøven er gjennomgått og forstått. | Tidsbruk |
| Planlegging av arbeidet og begrunnelse for valgte løsninger.  | Utføres i utrykningsfasen av ambulanseoppdrag |
| Gjennomføring av det faglige arbeidet | Kandidatens utføring av ambulanseoppdrag |
| Dokumentasjon av eget prøvearbeid | Inntil 30 minutter i etterkant av oppdrag |
| Vurdering av eget prøvearbeid  | Gjennomføres på avslutningsdagen, inntil 4 timer |
| **Total tidsbruk** |  |

**I vurderinga blir det lagt vekt på**

|  |  |  |
| --- | --- | --- |
| **Vurderingsgrunnlag** | **Vurderingskriterier** | **Kjennetegn på kompetanse** |
| **Helhetlig vurdering av kandidatens evne til å planlegge, gjennomføre, vurdere og dokumentere arbeidet****Det endelige produktet/tjenesten****Faglig samtale som viser kandidatens forståelse for kvalitet og læring** | * Rutiner
* Faglig innblikk
* Iverksetting av nødvendige tiltak
* Kommunikasjon
* Samarbeid
* Omsorg
* Undersøkelsesmetodikk
* Pasientbehandling
* Hygiene
* Overvåkningstiltak
* Kontroll, klargjøring og bruk av utstyr.
* HMS
* Rapportering
* Dokumentasjon
 | **Bestått meget godt**Høy grad av kompetanse/måloppnåelse i læreplanen. Kandidaten leder oppdrag og viser forståelse for helsetjenestens pasientløp, det vises god evne til samarbeid.Kandidaten bruker kunnskap fra alle hovedområdene i læreplanen og ser sammenhengen mellom dem. Kandidaten er kjent med prosedyreverk og aktuelt regelverk, bruker dette aktivt under oppdragsgjennomføringen. Kandidaten viser meget god evne til å drøfte valgene i eget arbeid, diskuterer alternative løsninger og er åpen for innspill. Kandidaten må også utvise evne til kritisk tenkning. **Bestått**Middels grad av kompetanse/måloppnåelse og kandidaten viser måloppnåelse i de fleste vurderingskriteriene.Kandidaten arbeider delvis selvstendig og samhandler med andre på en grei måte. Kandidaten drøfter noe grad handlingsvalgene i oppdragene, kommer med alternative valg og utviser noen grad av kritisk tenkning. **Ikke bestått**Lav grad av kompetanse/måloppnåelse og kandidaten viser begrenset måloppnåelse i noen eller få av vurderingskriteriene. Gjennomføringen av ambulanseoppdrag tilsvarer ikke forventet nivå, kandidaten jobber i liten grad selvstendig og viser ikke forståelse mellom teori og praksis. Kandidaten er avhengig av andre for å få løst oppdraget og viser ikke evne til å drøfte egen rolle.Kritiske feil eller mangler under oppdrag |

# Vurdering

Prøvenemnda vurderer kandidatens **helhetlige** kompetanse. Prøvenemnda fastsetter karakter etter en tredelt skala:

Bestått meget godt: meget god eller fremragende kompetanse i faget

Bestått: tilfredsstillende eller god kompetanse i faget

Ikke bestått: svært lav kompetanse i faget

Grunnlaget for vurdering i faget er kompetansemålene i læreplanen. Alle de fire delene av prøven skal være med i vurderingen.

## Klage på vurdering

Kandidater som får *Ikke bestått* har rett til å klage. Fristen for å klage på fag- eller svenneprøve er 3 uker etter at kandidaten har mottatt melding fra fylkeskommunen. Klagen må være skriftlig.

# Underskrifter

Kandidaten er gitt anledning til å lese gjennom oppgaven og stille oppklarende spørsmål.

|  |  |
| --- | --- |
| Sted og dato: | Sign. kandidat: |
| Sted og dato: | Sign. prøvens leder: |
| Sted og dato: | Sign. medlem prøvenemnd: |